CELEX: 32007D0883
Language: lv
Date: 2007-12-20 00:00:00
Title: 2007/883/EK: Padomes Lēmums ( 2007. gada 20. decembris ), ar ko groza Lēmumu 1999/70/EK par valstu centrālo banku ārējiem revidentiem attiecībā uz Maltas Centrālās bankas ārējiem revidentiem

29.12.2007   
            
            
               LV
            
            
               Eiropas Savienības Oficiālais Vēstnesis
            
            
               L 346/20
            
         
      PADOMES LĒMUMS
   
   (2007. gada 20. decembris),
   ar ko groza Lēmumu 1999/70/EK par valstu centrālo banku ārējiem revidentiem attiecībā uz Maltas Centrālās bankas ārējiem revidentiem
   (2007/883/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumam pievienoto Protokolu par Eiropas Centrālo banku sistēmas un Eiropas Centrālās bankas statūtiem un jo īpaši tā 27.1. pantu,
   ņemot vērā Eiropas Centrālās bankas Ieteikumu ECB/2007/17 (2007. gada 29. novembris) Eiropas Savienības Padomei par Maltas Centrālās bankas ārējiem revidentiem (1),
   tā kā:
   
               (1)
            
            
               Eiropas Centrālās bankas (ECB) un Eurosistēmas valstu centrālo banku pārskati jārevidē neatkarīgiem ārējiem revidentiem, kurus ieteikusi ECB Padome un apstiprinājusi Eiropas Savienības Padome.
            
         
               (2)
            
            
               Ņemot vērā Padomes Lēmumu 2007/504/EK (2007. gada 10. jūlijs) saskaņā ar Līguma 122. panta 2. punktu par vienotās valūtas ieviešanu Maltā 2008. gada 1. janvārī (2), Malta ir izpildījusi euro ieviešanai paredzētos nosacījumus, un 2003. gada Pievienošanās akta 4. punktā minētais Maltas izņēmuma statuss būtu jāatceļ no 2008. gada 1. janvāra.
            
         
               (3)
            
            
               Ņemot vērā Maltas Centrālās bankas grozītā akta 20. pantu, kas stājas spēkā 2008. gada 1. janvārī, Maltas Centrālās bankas gada finanšu pārskatus revidē saskaņā ar ECBS statūtu 27. pantu.
            
         
               (4)
            
            
               Pēc Maltas izņēmuma statusa atcelšanas ECB Padome ieteica Padomei apstiprināt PricewaterhouseCoopers un Ernst & Young par Maltas bankas ārējiem revidentiem 2008. finanšu gadam.
            
         
               (5)
            
            
               Ir lietderīgi ievērot ECB Padomes ieteikumu un atbilstīgi grozīt Padomes Lēmumu 1999/70/EK (3),
            
         IR NOLĒMUSI ŠĀDI.
   1. pants
   Lēmuma 1999/70/EEK 1. pantam pievieno šādu punktu:
   
      “15.   Ar šo par Maltas Centrālās bankas vienotiem ārējiem revidentiem 2008. finanšu gadam apstiprina PricewaterhouseCoopers un Ernst & Young.”
   
   2. pants
   Šo lēmumu paziņo Eiropas Centrālajai bankai.
   3. pants
   Šo lēmumu publicē Eiropas Savienības Oficiālajā Vēstnesī.
   
      Briselē, 2007. gada 20. decembrī
      
         
            Padomes vārdā —
         
            priekšsēdētājs
         
         F. NUNES CORREIA
         
      
   
   
      (1)  OV C 304, 15.12.2007., 1. lpp.
   
      (2)  OV L 186, 18.7.2007., 32. lpp.
   
      (3)  OV L 22, 29.1.1999., 69. lpp. Lēmumā jaunākie grozījumi izdarīti ar Lēmumu 2007/145/EK (OV L 64, 2.3.2007., 35. lpp.).